Úradný vestník L 069 , 16/03/1991 S. 0023 - 0024



Nariadenie Komisie (ES) č. 639/91 zo 14. marca 1991, ktorým sa ukončuje započítavanie do colných stropov, ktoré boli v rámci všeobecných colných preferencií otvorené nariadením Rady (EHS) č. 3897/89 pre niektoré textilné výrobky s pôvodom v Thajsku, Pakistane a Číne, a ktorým sa ruší nariadenie (EHS) č. 3891/90 a (EHS) č. 3892/90 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3897/89 č. 18. decembra 1989 o uplatňovaní všeobecných colných preferencií na textilné výrobky s pôvodom v rozvojových krajinách [1], naposledy zmenené a doplnené nariadením (EHS) č. 3211/90 [2], a najmä na tretí odsek jeho článku 12, keďže na základe článkov 1 a 10 nariadenia (EHS) č. 3897/89 sa pozastavuje vyberanie cla v rámci preferenčných colných stropov v medziach jednotlivých stropov stanovených v stĺpci 8 prílohy I k uvedenému nariadeniu pre každú z kategórií príslušných výrobkov; keďže, ako je stanovené v treťom odseku článku 12 uvedeného nariadenia, Komisia môže po 31. decembri 1990 prijať opatrenia, ktorými sa ukončí započítavanie množstva do jednotlivých preferenčných colných limitov, ak sa tieto limity prekročili predovšetkým v dôsledku regulácie dovozov skutočne realizovaných počas preferenčného obdobia; keďže pre výrobky z kategórie 28 (položka č. 40.0280) s pôvodom v Thajsku a Pakistane sa príslušné stropy stanovili na 104000 kusov, a z kategórie 97 (položka č. 40.0970) s pôvodom v Číne na štyri tony; keďže 1. januára 1991 celkové množstvo započítané počas preferenčného obdobia 1991 prekročilo daný strop; keďže je vhodné prijať opatrenia na ukončenie započítavania množstiev do uvedených stropov v prípade Thajska a Pakistanu u kategórie 28 a v prípade Číny u kategórie 97; keďže nariadenie Komisie (EHS) č. 3891/90 z 21. decembra 1990, ktorým sa znovu zaviedlo vyberanie ciel pre výrobky kategórie č. 28 (č. položky 40.0280) s pôvodom v Thajsku a Pakistane, na ktoré sa vzťahujú preferenčné colné opatrenia stanovené nariadením Rady (EHS) č. 3897/89 [3], a nariadenie Komisie (EHS) č. 3892/90 z 21. decembra 1990, ktorým sa znova zavádza vyberanie cla za výrobky kategórie č. 97 (položka č. 40.0970) s pôvodom v Číne, na ktoré sa vzťahujú preferenčné colné opatrenia uvedené v nariadení Rady (EHS) č. 3897/89 [4], sú z dôvodu oneskoreného uverejnenia bezpredmetné; keďže by sa preto mali zrušiť, PRIJALA TOTO NARIADENIE: Článok 1 Množstvá započítavané do colných stropov otvorených nariadením (EHS) č. 3897/89, ktoré sa týkajú výrobkov a krajín pôvodu uvedených v tabuľke poniže, sa od 1. januára 1991 nepovoľujú. Položka č. | Kategória (jednotka) | Kód KN | Opis | Pôvod | 40.0280 | 28 (1000 kusov) | 6103411061034190610342106103429061034310610343906103491061034991 | Nohavice, nohavice s náprsenkou a plecnicami, lýtkové a krátke nohavice (iné ako plavky), pletené alebo háčkované, z vlny, bavlny alebo z umelých vlákien motúzov, šnúr, povrazov | Thajsko Pakistan | 6104611061046190610462106104629061046310610463906104691061046991 | 40.0970 | 97 (ton) | 5608111156081119560811915608119956081911560819195608193156081939560819915608199956089000 | Viazané sieťoviny z motúzov, šnúr alebo pov razov a úplne dohotovené rybárske siete z priadze, motúzov, šnúr alebo povrazov | Čína | Článok 2 Nariadenia (EHS) č. 3891/90 a (EHS) č. 3892/90 sa rušia. Článok 3 Toto nariadenie nadobúda účinnosť tretím dňom nasledujúcim po jeho uverejnení v Úradnom vestníku Európskych spoločenstiev. Toto nariadenie platí od 1. januára 1991. Toto nariadenie je záväzné vo svojej celistvosti a priamo uplatniteľné v členských štátoch. V Bruseli 14. marca 1991 Za Komisiu Christiane Scrivener člen Komisie [1] Ú. v. ES L 383, 30. 12. 1989, s. 45. [2] Ú. v. ES L 308, 8. 11. 1990, s. 1. [3] Ú. v. ES L 367, 29. 12. 1990, s. 155. [4] Ú. v. ES L 367, 29. 12. 1990, s. 157. --------------------------------------------------